પછીના અંકમાં બન્ને તરફ વાળાનાં ઘરમાં ખબર પડે. પહેલી તરફ વાળાને અન્ય કોઈ વાંધો ન હોવા છતાં, પહેલી તરફ વાળાની કુંડળીનાં અમુક ગ્રહો બીજી તરફ વાળાની કુંડળીના તમુક ગ્રહો સાથે બનતું ન હોવાથી પહેલી તરફ વાળા સંબંધ માટે ના પાડે. તો બીજી તરફ વાળાને પહેલી તરફ વાળાએ ના પાડી છે એ જાણ થતાં, બીજો કોઈ વાંધો ન હોવા છતાં, ‘હજુ છોકરાની ઉંમર નથી’ એ મુદ્દે ના પાડી દે. આમ આવા કિસ્સામાં ગ્રહોનાં અંદર અંદરના પ્રોબ્લેમ્સ ઘણીવાર ભાગી જવાનો યોગ અને એનાં થકી રોમાંચ પેદા કરતાં હોય છે. પણ કુંડળી જોનાર સહદેવ જોશીને ફક્ત ‘કુંડળી મળે છે કે નહિ ?’ એવું પૂછવામાં આવ્યું હોવાથી, અને ફક્ત એ એકજ પ્રશ્નની જ દક્ષિણા મળી હોવાથી, ‘આ જાતકોની કુંડળીમાં ભાગી જવાના યોગ પણ છે’ એવું વગર પૂછ્યે અને વગર દક્ષિણાએ કહેતાં નથી !